**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА ИЗПЪЛНЕНИЕ**

**Програма „Научни изследвания, иновации и дигитализация за интелигентна трансформация“ 2021-2027**

Приоритет 1 „Устойчиво развитие на българската научно-изследователска и иновационна екосистема“, Приоритетно направление 4 „Синергия с програми „Хоризонт Европа“ и „Цифрова Европа““

**Процедура чрез директно предоставяне на безвъзмездна финансова помощ**

**BG16RFPR002-1.002 „Финансиране на избрани от Европейската комисия Европейски цифрови иновационни хъбове, отличени с „Печат за високи постижения““**

Съдържание

[1. Финансиране на ЕЦИХ, отличени с „Печат за високи постижения“ от Програма „Научни изследвания, иновации и дигитализация за интелигентна трансформация“ 2021-2027 (ПНИИДИТ) 3](#_Toc157670153)

[2. Финансово изпълнение на проекта и плащане по ПНИИДИТ 4](#_Toc157670154)

[3. Техническо изпълнение на проектите по ПНИИДИТ 10](#_Toc157670155)

[4. Нередности и конфликт на интереси 15](#_Toc157670156)

[5. Мерки за видимост, прозрачност и комуникация по ПНИИДИТ 15](#_Toc157670157)

[5. Приложения към Условията за изпълнение по ПНИИДИТ 17](#_Toc157670158)

### Финансиране на ЕЦИХ, отличени с „Печат за високи постижения“ от Програма „Научни изследвания, иновации и дигитализация за интелигентна трансформация“ 2021-2027 (ПНИИДИТ)

Финансирането на ЕЦИХ, отличени с „Печат за високи постижения“ се предоставя от ПНИИДИТ до размера на бюджета, определен в административния договор за предоставяне на безвъзмездна финансова помощ (АДПБФП).

В съответствие с избрания режим на помощ се подписват:

Приложение 11 при избран режим I. Приложими режим на „непомощ“, държавни или минимални помощи при предоставяне на услуги от ЕЦИХ за предприятия и публични организации или

Приложение 11а: при избран режим II. Режим на държавна помощ по чл. 27 „Помощи за иновационни клъстери“, Регламент (ЕС) № 651/2014 за ЕЦИХ, приложима на етапа на кандидатстване;

**Отчитане и плащания**

**ВАЖНО:**

**1.** Всички направени разходи, заедно с придружаващите ги финансови и технически отчети и съответстващите им доказателствени документи се представят **на УО на ПНИИДИД** от координатора-бенефициент на проекта. УО извършва проверка на направените разходи по проекта и плаща верифицираните допустими разходи, съгласно изискванията на административния договор за БФП.

**2.** УО на ПНИИДИТ ще провери разходите в съответствие с приложимите правила, и ако дейностите и разходите са одобрени и верифицирани, ще организират плащането по обичайния начин.

**Описание на процеса по верификация и плащане на разходите**:

1. Координаторът представят на УО на ПНИИДИТ искане за плащане в ИСУН, придружено от технически и финансов отчет, както и подкрепящи документи за извършените разходи по съответните дейности;

2. УО на ПНИИДИТ извършва проверка на представената документация, като верифицира направените допустими разходи въз основа на документите, представени към искането за плащане, чрез извършване на управленски проверки. При извършването на управленската проверка на представената документация, УО може да изисква допълнителна информация и документи от координатора за обосновка и доказване на извършените дейности и разходи за отчетния период. В случай на необходимост УО на ПНИИДИТ извършва проверка на място във връзка с подаденото искане за плащане.

3. УО на ПНИИДИТ изплаща верифицираните за отчетния период допустими разходи на Бенефициента - координатора, съгласно изискванията заложени в сключения между тях административен договор за БФП.

### 2. Финансово изпълнение на проекта и плащане по ПНИИДИТ

Всички допустими разходи (надлежно доказани със съответната фактура или друг счетоводен документ с еквивалентна доказателствена стойност), могат да бъдат представени за плащане само веднъж – т.е. разходите, за които е поискана безвъзмездна финансова помощ (БФП), не могат да бъдат предоставяни за плащане към други източници. В тази връзка конкретните бенефициенти представят пред УО на ПНИИДИТ 100% от направените разходи по проекта, отличен с „Печат за високи постижения“ по процедура DIGITAL-2021-EDIH-01 на ПЦЕ, подкрепени с доказателствени документи и финансов и технически отчет. УО проверява направените разходи и плаща, съгласно изискванията на АДПБФП.

Бенефициентът-координатор и бенефициентът-партньор са задължени да поддържат отделни счетоводни аналитични сметки/подсметки или отделна счетоводна система за допустимите разходи по проекта и използването на средствата от БФП, съгласно изискванията на чл. 57, ал. 1, т. 6 от ЗУСЕФСУ.

При изпълнение на АДПБФП, бенефициентът - координатор/партньор е отговорен за администриране на процеса на определяне на данък върху добавената стойност като допустим разход. Във връзка с понятието „възстановим данък добавена стойност” и определянето му като недопустим разход за съфинансиране от оперативните програми, се прилагат правилата на чл. 186, параграф 4, буква в) от Финансовия регламент 1046/2018 и приложимото национално законодателство. Бенефициентите са длъжни да следват Указанията на министъра на финансите и действащите нормативни актове към момента на изпълнение на договора за определянето на ДДС като „възстановим” и следователно недопустим разход по ПНИДИИТ и настоящата процедура, или като „невъзстановим” и следователно допустим разход по ПНИИДИТ и настоящата процедура при оформянето на исканията за плащане, документалната отчетност, както и всички други свои задължения по Указанията във връзка с получаване на средства по настоящата процедура.

Максималният размер на БФП задължително се фиксира в АДПБФП. Фиксираният в договора размер на БФП се основава на бюджета, който е предварителна оценка на размера на допустимите разходи, необходими за изпълнението на проекта. Фиксираният в договора размер на БФП е окончателен, но действителният размер на подлежащата на изплащане помощ се определя след приключване на всички допустими дейности по проекта и зависи от тяхното надлежно удостоверяване и одобряване на действително извършените разходи.

Недопустими са промени в бюджета на Административния договор, водещи до увеличаване на първоначално договорения процент и размер на БФП и/или водещи до превишаване на средствата по бюджетни пера, за които има определен в Условията за кандидатстване максимален размер/процент.

УО извършва авансови, междинни и окончателни плащания към бенефициентите при съблюдаване на условията и разпоредбите на Наредба № Н-5 от 29.12.2022 г. за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите.

По настоящата процедура за предоставяне на БФП се предвиждат следните варианти на плащане:

**Вариант 1 (авансово и окончателно плащане):**

Бенефициентите по настоящата процедура имат право да получат авансово плащане като представят искане за плащане в ИСУН, по договора за финансиране. Авансовото плащане може да бъде в размер до 40 % от общия размер на предоставената безвъзмездна финансова помощ. Условие за неговото извършване е предоставянето от страна на бенефициента-координатор на Банкова гаранция (Приложение 17), покриваща пълния размер на исканата авансова сума, Финансова идентификационна форма (Приложение 16) и Декларация за банкова сметка (с цел удостоверяване на задължението на бенефициента да използва сумата по авансовото плащане единствено за целите на проекта – Приложение 18), с цел удостоверяване на задължението на бенефициента да използва сумата по авансовото плащане единствено за целите на проекта.

След представяне на посочените документи УО на ПНИИДИТ превежда размера на авансовото плащане по банкова сметка на бенефициента, обособена за целите на проекта и определянето на генерирана лихва до разходване на сумата по авансовото плащане.

Авансовото плащане се извършва в срок от 10 (десет) работни дни от датата на постъпване на искането за плащане в ИСУН.

Стойността на авансовото плащане се покрива от одобрените разходи, направени от бенефициента и партньорите на помощта за изпълнение на инвестицията и се отчита (доказва) с първични счетоводни и разходооправдателни документи, които са издадени на бенефициента и партньорите.

Заявяването на авансово плащане от страна на бенефициента не е задължително.

Авансовото плащане следва да се използва за разходите, платени от бенефициентите за изпълнение на дейностите, и се обосновават със заверени фактури или счетоводни документи с еквивалентна доказателствена стойност най-късно 3 години след годината на плащането на аванса или на 31 декември 2029 г., в зависимост от това коя дата е по-ранна, като в противен случай следващото заявление за плащане се коригира съответно.

Окончателно плащане се извършва след одобрение на представен пакет отчетни документи в ИСУН, съдържащ финален технически и финансов отчет и искане за окончателно плащане. За да получи исканата сума, бенефициента трябва да представи доказателствени документи, които удостоверяват окончателното изпълнение на заложените етапи/цели. УО на ПНИИДИТ одобрява дейностите и верифицира разходите въз основа на проверка на документите, представени към искането за плащане и на проверки на място, и изплаща на бенефициента тази част от одобрените разходи, съответстваща на процента на безвъзмездното финансиране, посочен в договора.

Към искането за окончателно плащане задължително се прилага и Декларация за удостоверяване на спазването на принципите на забрана за кумулативно предоставяне и за двойно финансиране и на забрана за извличане на печалба съгласно чл. 191, ал. 1 и чл. 192, ал. 1 от финансовия регламент 1046/2018 (Приложение 14). При положение че проектът се изпълнява в партньорство, Декларацията следва да бъде подписана и от всички бенефициенти-партньори. В случай че ЕЦИХ не е успял да прехвърли помощта към МСП в режим на държавна помощ по чл. 28 от Регламент (ЕС) № 651/2014, към малки дружества със средна пазарна капитализация в режим минимална помощ по Регламент (ЕС) 2023/2831 или публични организации за неикономическите им дейности в режим „непомощ“ и желае да получи помощ по чл. 27 от Регламент ЕС 651/2014, към искането за окончателно плащане бенефициентът задължително прилага и Декларацията за държавни/минимални помощи (Приложение 15). В случай, че ЕЦИХ предоставя платени услуги на предприятия, бенефициентът представя и счетоводна справка за генерираните приходи.

Размерът на окончателното плащане се изчислява след приключване на проекта, одобряване на финалния технически и финансов отчет, като се приспадне сумата по отпуснатото авансово плащане и натрупаната лихва във връзка с него.

**Вариант 2 (с авансово плащане, междинно/и и окончателно плащане):**

Бенефициентът по настоящата процедура има право да получи авансово плащане като представи искане за плащане по АДПБФП и Финансова идентификационна форма, съгласно образеца, утвърден от Управляващия орган на ПНИИДИТ. Авансовото плащане може да бъде в размер до 40% от общия размер на предоставената БФП. Условие за неговото извършване е предоставянето от страна на бенефициента-координатор на Банкова гаранция (Приложение 17), покриваща пълния размер на исканата авансова сума, Финансова идентификационна форма (Приложение 16) и Декларация за банкова сметка (Приложение 18), с цел удостоверяване на задължението на бенефициента да използва сумата по авансовото плащане единствено за целите на проекта.

След представяне на посочените документи УО превежда размера на авансовото плащане по банкова сметка на бенефициента, открита за целите на получаване и разходване на сумата на авансовото плащане. Бенефициентът може да използва средствата по тази сметка съгласно условията, определени в договора за откриването ѝ.

Авансовото плащане се извършва в срок от 10 (десет) работни дни от датата на постъпване на искането за плащане в ИСУН.

Стойността на авансовото плащане се покрива от одобрените разходи, направени от бенефициента - координатор и партньорите за изпълнение на проекта, които се отчитат (доказват) с първични счетоводни и разходооправдателни документи, издадени на бенефициента - координатор и партньорите.

Авансовото плащане следва да се използва за разходите, платени от бенефициента за изпълнение на дейностите, и се обосновават със заверени фактури или счетоводни документи с еквивалентна доказателствена стойност най-късно 3 години след годината на плащането на аванса или на 31 декември 2029 г., в зависимост от това коя дата е по-ранна, като в противен случай следващото заявление за плащане се правят съответните корекции.

Бенефициентът има право на междинно/и плащане/ия. Междинни и окончателни плащания се извършват след верифициране с цел потвърждаване допустимостта на извършените разходи и при наличие на физически и финансов напредък на проекта. За да получи исканата сума, бенефициентът трябва да представи доказателствени документи, които удостоверяват изпълнението на отчитаните дейности/действия и изразходването на средствата. Управляващият орган одобрява дейностите и верифицира разходите въз основа на проверка на документите, представени към искането за плащане и на проверки на място и изплаща на Бенефициента частта от одобрените разходи съответстваща на процента на безвъзмездна финансова помощ, посочен в договора.

Не могат да бъдат извършвани междинни/окончателни плащания преди верифициране на разходите, както и преди проведените процедури за възлагане на обществени поръчки да бъдат проверени за съответствие със законодателството в областта на обществените поръчки. Бенефициентът, отразява в ИСУН всеки сключен договор с избран изпълнител в едно с документите от провеждането на обществената поръчка.

Общият размер на авансовите и междинните плащания е до 95 % от стойността на БФП за бенефициенти с гаранция, издадена от банка или финансова институция, регистрирани в Република България.

Към искането за окончателно плащане задължително се прилага и Декларация за удостоверяване на спазването на принципите на забрана за кумулативно предоставяне и за двойно финансиране и на забрана за извличане на печалба съгласно чл. 191, ал. 1 и чл. 192, ал. 1 от финансовия регламент 1046/2018 (Приложение 14). В случай че ЕЦИХ не е успял да прехвърли помощта към МСП в режим на държавна помощ по чл. 28 от Регламент (ЕС) № 651/2014, към малки дружества със средна пазарна капитализация в режим минимална помощ по Регламент (ЕС) 2023/2831 или публични организации за неикономическите им дейности в режим „непомощ“ и желае да получи помощ по чл. 27 от Регламент ЕС 651/2014, към искането за окончателно плащане бенефициентът задължително прилага и Декларацията за държавни/минимални помощи (Приложение 15) – неприложимо при избран II. Режим на държавна помощ чл. 27 „Помощи за иновационни клъстери“ от Регламент (ЕС) 651/2014 (приложим на етапа на кандидатстване). В случай, че ЕЦИХ предоставя платени услуги на предприятия, бенефициентът представя и счетоводна справка за генерираните приходи.

Размерът на окончателното плащане се изчислява след приключване на проекта, одобряване на финалния технически и финансов отчет, като се приспадне сумата по отпуснатото авансово плащане, извършените междинни плащания и натрупаната лихва във връзка с тях.

Окончателно плащане се извършва след одобрение на представен пакет отчетни документи в ИСУН, съдържащ финален технически и финансов отчет и искане за окончателно плащане. За да получи исканата сума, бенефициента трябва да представи доказателствени документи, които удостоверяват окончателното изпълнение на заложените етапи/цели. УО на ПНИИДИТ одобрява дейностите и верифицира разходите въз основа на проверка на документите, представени към искането за плащане и на проверки на място, и изплаща на бенефициента тази част от одобрените разходи, съответстваща на процента на безвъзмездното финансиране, посочен в договора.

Към искането за окончателно плащане задължително се прилага и Декларация за удостоверяване на спазването на принципите на забрана за кумулативно предоставяне и за двойно финансиране и на забрана за извличане на печалба съгласно чл. 191, ал. 1 и чл. 192, ал. 1 от финансовия регламент 1046/2018 (Приложение 14). При положение че проектът се изпълнява в партньорство, Декларацията следва да бъде подписана и от всички бенефициенти-партньори. В случай че ЕЦИХ не е успял да прехвърли помощта към МСП в режим на държавна помощ по чл. 28 от Регламент (ЕС) № 651/2014, към малки дружества със средна пазарна капитализация в режим минимална помощ по Регламент (ЕС) 2023/2831 или публични организации за неикономическите им дейности в режим „непомощ“ и желае да получи помощ по чл. 27 от Регламент ЕС 651/2014, към искането за окончателно плащане бенефициентът задължително прилага и Декларацията за държавни/минимални помощи (Приложение 15) – неприложимо при избран II. Режим на държавна помощ чл. 27 „Помощи за иновационни клъстери“ от Регламент (ЕС) 651/2014 (приложим на етапа на кандидатстване). В случай, че ЕЦИХ предоставя платени услуги на предприятия, бенефициентът представя и счетоводна справка за генерираните приходи.

Заявяването на авансово плащане от страна на бенефициента не е задължително.

**Вариант 3 (междинно/и плащане/ия и окончателно плащане):**

Бенефициентът има право на междинно/и плащане/ия. Междинни и окончателни плащания се извършват след верифициране с цел потвърждаване допустимостта на извършените разходи и при наличие на физически и финансов напредък на проекта. За да получи исканата сума, бенефициентът трябва да представи доказателствени документи, които удостоверяват изпълнението на отчитаните дейности/действия и изразходването на средствата. Управляващият орган одобрява дейностите и верифицира разходите въз основа на проверка на документите, представени към искането за плащане и на проверки на място и изплаща на Бенефициента частта от одобрените разходи съответстваща на процента на безвъзмездна финансова помощ, посочен в договора.

Не могат да бъдат извършвани междинни/окончателни плащания преди верифициране на разходите, както и преди проведените процедури за възлагане на обществени поръчки да бъдат проверени за съответствие със законодателството в областта на обществените поръчки. Бенефициентът, отразява в ИСУН всеки сключен договор с избран изпълнител в едно с документите от провеждането на обществената поръчка.

За да получи исканата сума за междинно плащане, бенефициентът трябва да представи на УО за одобрение междинен технически и финансов отчет.

Окончателно плащане се извършва след одобрение на представен пакет отчетни документи в ИСУН, съдържащ финален технически и финансов отчет и искане за окончателно плащане. За да получи исканата сума, бенефициента трябва да представи доказателствени документи, които удостоверяват окончателното изпълнение на заложените етапи/цели. УО на ПНИИДИТ одобрява дейностите и верифицира разходите въз основа на проверка на документите, представени към искането за плащане и на проверки на място, и изплаща на бенефициента тази част от одобрените разходи, съответстваща на процента на безвъзмездното финансиране, посочен в договора.

Към искането за окончателно плащане задължително се прилага и Декларация за удостоверяване на спазването на принципите на забрана за кумулативно предоставяне и за двойно финансиране и на забрана за извличане на печалба съгласно чл. 191, ал. 1 и чл. 192, ал. 1 от финансовия регламент 1046/2018 (Приложение 14). При положение че проектът се изпълнява в партньорство, Декларацията следва да бъде подписана и от всички бенефициенти-партньори. В случай че ЕЦИХ не е успял да прехвърли помощта към МСП в режим на държавна помощ по чл. 28 от Регламент (ЕС) № 651/2014, към малки дружества със средна пазарна капитализация в режим минимална помощ по Регламент (ЕС) 2023/2831 или публични организации за неикономическите им дейности в режим „непомощ“ и желае да получи помощ по чл. 27 от Регламент ЕС 651/2014, към искането за окончателно плащане бенефициентът задължително прилага и Декларацията за държавни/минимални помощи (Приложение 15) – неприложимо при избран II. Режим на държавна помощ чл. 27 „Помощи за иновационни клъстери“ от Регламент (ЕС) 651/2014 (приложим на етапа на кандидатстване). В случай, че ЕЦИХ предоставя платени услуги на предприятия, бенефициентът представя и счетоводна справка за генерираните приходи.

Окончателното плащане в размер на общата стойност на безвъзмездната финансова помощ, изчислена като се приложи процента, посочен в чл. 2.1 от АДПБФП към общите верифицирани разходи. То се извършва след одобрението на финалния отчет, придружен с искане за плащане.

**ВАЖНО:** При избор на Вариант 1, Вариант 2 или Вариант 3, т.е. в случаите, когато плащането на безвъзмездната помощ ще се извърши на няколко вноски (траншове), помощта и допустимите разходи се сконтират към техния размер към момента на предоставянето на помощта в съответствие с чл. 7, ал. 3 от Регламент (ЕС) № 651/2014 на Комисията. Сконтирането ще се извършва от Управляващия орган преди всяко плащане с оглед гарантиране, че предоставената безвъзмездна финансова помощ е съобразена с праговете и интензитетите за съответния вид помощ, установени в Регламент (ЕС) № 651/2014 на Комисията.

**Вариант 4 (само окончателно плащане):**

Окончателното плащане в размер на общата стойност на БФП, изчислена като се приложи процента, посочен в чл. 2.1 от АДПБФП към общите верифицирани разходи. То се извършва след одобрението на финалния отчет, придружен с искане за плащане.

Бенефициентът следва да представи искане за окончателно плащане, в размер до общата сума на допустимите разходи до посочения размер в т. 2.1. от настоящия договор. Безвъзмездната финансова помощ се възстановява, след представено от Бенефициента - координатор искане за плащане до УО на ПНИИДИТ заедно с придружаващите ги финансов и технически отчети. УО на ПНИИДИД извършва проверка на направените разходи по проекта и плаща верифицираните разходи, съгласно изискванията на АДПБФП (Приложение 11 или Приложение 11а).

Окончателно плащане се извършва след одобрение на представен пакет отчетни документи в ИСУН, съдържащ финален технически и финансов отчет и искане за окончателно плащане. За да получи исканата сума, бенефициента трябва да представи доказателствени документи, които удостоверяват окончателното изпълнение на заложените етапи/цели. УО на ПНИИДИТ одобрява дейностите и верифицира разходите въз основа на проверка на документите, представени към искането за плащане и на проверки на място, и изплаща на бенефициента тази част от одобрените разходи, съответстваща на процента на безвъзмездното финансиране, посочен в договора.

Към искането за окончателно плащане задължително се прилага и Декларация за удостоверяване на спазването на принципите на забрана за кумулативно предоставяне и за двойно финансиране и на забрана за извличане на печалба съгласно чл. 191, ал. 1 и чл. 192, ал. 1 от финансовия регламент 1046/2018 (Приложение 14). При положение че проектът се изпълнява в партньорство, Декларацията следва да бъде подписана и от всички бенефициенти-партньори. В случай че ЕЦИХ не е успял да прехвърли помощта към МСП в режим на държавна помощ по чл. 28 от Регламент (ЕС) № 651/2014, към малки дружества със средна пазарна капитализация в режим минимална помощ по Регламент (ЕС) 2023/2831 или публични организации за неикономическите им дейности в режим „непомощ“ и желае да получи помощ по чл. 27 от Регламент ЕС 651/2014, към искането за окончателно плащане бенефициентът задължително прилага и Декларацията за държавни/минимални помощи (Приложение 15) – неприложимо при избран II. Режим на държавна помощ чл. 27 „Помощи за иновационни клъстери“ от Регламент (ЕС) 651/2014 (приложим на етапа на кандидатстване). В случай, че ЕЦИХ предоставя платени услуги на предприятия, бенефициентът представя и счетоводна справка за генерираните приходи.

При предоставяне на услугите към предприятия и публични организации, съгласно ценовата листа по проекта, следва да се прилагат „Указания за оценка на съответствието на предприятията, които заявяват услуга от ЕЦИХ с правилата за държавни/минимални помощи“ – Приложение 19 – неприложимо при избран II. Режим на държавна помощ чл. 27 „Помощи за иновационни клъстери“ от Регламент (ЕС) 651/2014 (приложим на етапа на кандидатстване).

В случаите, когато размерът на предоставената БФП по проекта, чиято стойност е равна или по-голяма на левовата равностойност на 750 000 евро, към всяко искане за плащане или задължително с окончателното искане за плащане, Бенефициентът следва да представи сертификат за финансово становище на финансовата документация по проекта, извършен от регистриран одитор в съответствие с Директива 2006/43/ЕО. В случаите, когато такъв сертификат не е представен към исканията за междинно плащане, периодът на сертификата представен с окончателно искане за плащане следва да обхваща целия период на проекта. Одиторът следва да е независим, да проверява дали декларираните от бенефициента разходи са действително извършени и платени, точни и допустими в съответствие с условията на АДПБФП.

Сертификат за финансово становище на финансовата документация по проекта, извършен от регистриран одитор в съответствие с Директива 2006/43/ЕО, следва да бъде приложен към първото искане за плащане в рамките на една финансова година, чиято стойност е равна или по-голяма от 750 000 евро (1 466 872,5 лв.) – искана безвъзмездна финансова помощ от ПНИИДИТ и задължително се представя с окончателно искане за плащане. В случаите, когато такъв сертификат не е представен към исканията за междинно плащане, периодът на сертификата представен с окончателно искане за плащане следва да обхваща целия период на проекта. Одиторът проверява дали декларираните от бенефициента разходи са действително извършени и платени, точни и допустими в съответствие с условията на Административния договор за предоставяне на БФП.

Проверката трябва да се извърши в съответствие с най-високите професионални стандарти, за да се гарантира, че финансовите отчети съответстват на условията и изискванията, произтичащи от Административния договор за предоставяне на безвъзмездна финансова помощ и че декларираните разходи са допустими.

Сертификатите няма да засегнат правото на УО да извършва собствени проверки, прегледи или одити, нито ще възпрепятстват Европейската сметна палата (ЕСП), Европейската прокуратура или Европейската служба за борба с измамите (OLAF), Сметна палата, Одитния орган и други одитни и разследващи органи на национално ниво да използват своите прерогативи за одити и разследвания съгласно споразумението.

### 3. Техническо изпълнение на проектите по ПНИИДИТ

Условията за изпълнение се отнасят за **бенефициенти по административния договор – координатор и техните партньори посочени в Условията за кандидатстване по настоящата процедурата за директно предоставяне**.

БФП се предоставя от Ръководителя на УО с Административен договор въз основа на одобрено проектно предложение съгласно чл. 24, ал. 1 от Закона за управление на средствата от Европейските фондове при споделено управление (ЗУСЕФСУ).

В процеса на изпълнение на проекта бенефициентите могат да възлагат на изпълнители (подизпълнители) извършването на определени дейности по проекта. Изпълнителите не са партньори по изпълнението на проекта и се избират в съответствие с реда за определяне на изпълнител от страна на бенефициенти на договорена безвъзмездна финансова помощ от ЕФСУ по реда на Закона за обществените поръчки или по реда на Глава 4 от ЗУСЕФСУ.

Конкретният бенефициент – координатор и партньорите изпълняват проекта в съответствие с приложимото национално и европейско законодателство и правилата на ПНИИДИТ. Бенефициентът трябва да изпълни заложеното с грижата на добър стопанин, при спазване на принципите за добро финансово управление (икономичност, ефикасност и ефективност); публичност и прозрачност; свободна и лоялна конкуренция, в съответствие с най-добрите практики в съответната област. За тази цел конкретният бенефициент – координатор и партньори трябва да осигурят необходимия административен, финансов и оперативен капацитет за пълното и точно изпълнение, като са отговорни за:

- потвърждаване на разходите за доставка на стоки и/или предоставяне на услуги въз основа на отчетни разходооправдателни и платежни документи (приемо-предавателни протоколи, фактури, сметки за изплатени суми, авансови отчети банкови извлечения/платежни нареждания, фискални бонове, РКО или други документи с еквивалентна доказателствена стойност).

- потвърждаване на извършените дейности във връзка с изпълнението на проекта в рамките на условията на АДПБФП чрез необходимите документи, подкрепящи изпълнението на съответните дейности (приемо-предавателни протоколи за доставки/услуги, доклади, отчети за извършена работа, снимков материал, програми, присъствени списъци, сертификати от обучения и др.).

При подаване на междинен/финален отчет за изпълнението на проекта, УО ще извършва задължителен последващ контрол и проверка за спазване на правилата за избор на изпълнители, като в случай че бъдат констатирани несъответствия, разходите за съответните дейности няма да бъдат признати, като ще бъдат прилагани съответните европейски и национални норми, както и правилата, утвърдени от Ръководителя на УО.

Цялата кореспонденцията между страните, участващи в изпълнението на проектите по настоящата процедура, включително изпълнението на всички действия по изпращане и получаване на данни и отчитането на дейностите и разходите по АДПБФП, се извършва писмено, с цел гарантиране на прозрачност и проследимост, чрез профил за достъп на упълномощени от конкретният бенефициент лица до ИСУН.

В случай на възникнали трудности или пречки при изпълнението на проекта, бенефициентът трябва незабавно да уведоми Ръководителя на УО на ПНИИДИТ. Бенефициентът-координатор подава информация относно настъпилата трудност или пречка през раздел „Кореспонденция“ на ИСУН.

В допълнение, чрез раздел „Кореспонденция“ се извършва подаването на документи, подлежащи на проверка от страна на УО.

Правата и задълженията, които възникват за бенефициента-координатор/партньор, са описани в приложения образец на **Административен договор за предоставяне на безвъзмездна финансова помощ (АДПБФП) по ПНИИДИТ** **(Приложение 11 или Приложение 11а)** и **Общите условия към АДПБФП (Приложение 12).**

При подаден сигнал за нередност проверката по него се извършва по реда, определен с нормативния акт по чл. 69, ал. 6 от Закона за управление на средствата от Европейските фондове при споделено управление. Понятието за нередност е дефинирано в чл. 2, параграф 31 от Регламент (ЕС) № 2021/1060 на Европейския регламент и на Съвета от 24 юни 2021 г. и бенефициентът е запознат с него, съгласно подписаната от същия **Декларация за нередности по Приложение 13**.

**ВАЖНО:** В случай че е приложимо, бенефициентът - координатор/партньор следва да предвиди при възлагането на обществени поръчки прилагането на мерки за опазване на околната среда съгласно приложимите разпоредби на ЗОП и актовете по прилагането му и в съответствие с чл. 47, ал. 1 и чл. 63, ал. 1, т. 6 от ЗОП.

Считано от 09.04.2022 г. е в сила Регламент 2022/576, който е задължителен в своята цялост и е пряко приложим за възложителите на обществени поръчки по ЗОП и ЗУСЕФСУ. Регламентът не прави изключения, основаващи се на предмета на поръчката, т.е. забраната за възлагане важи за всички обществени поръчки, с изключение на тези, предвидени в параграф 2 на член 5к от Регламента, при условията на изрична дерогация. С Регламента се въвеждат ограничителни мерки по отношение на лица и образувания ( напр. обединения) или органи, които са посочени в чл. 5 к, § 1 от същия, както следва:

1. Забранява се възлагането или продължаването на изпълнението на всякакви договори за обществени поръчки или за концесии, попадащи в обхвата на директивите за обществените поръчки, както и на член 10, параграфи 1, 3, параграф 6, букви а) — д), параграфи 8, 9 и 10, членове 11, 12, 13 и 14 от Директива 2014/23/ЕС, членове 7 и 8, член 10, букви б) — е) и з) — й) от Директива 2014/24/ЕС, член 18, член 21, букви б) — д) и ж) — и), членове 29 и 30 от Директива 2014/25/ЕС и член 13, букви а) — г), е) — з) и й) от Директива 2009/81/ЕО, на или със:

а) руски гражданин или физическо или юридическо лице, образувание или орган, установен(о) в Русия;

б) юридическо лице, образувание или орган, повече от 50 % от правото на собственост в което е пряко или непряко притежавано от образувание, посочено в буква а) от настоящия параграф; или

в) физическо или юридическо лице, образувание или орган, действащ(о) от името или по указание на образувание, посочено в буква а) или б) от настоящия параграф, включително, когато те представляват повече от 10 % от стойността на поръчката, на или с подизпълнители, доставчици или образувания, чийто капацитет се използва по смисъла на директивите за обществените поръчки.

**Доказване на липса или наличие на обстоятелствата по чл. 5к от регламент 2022/576**

1. по отношение на нови възлагания/договори:

Участието на руски граждани, физически или юридически лица, образувания (напр. обединения) или органи по смисъла на разпоредбата може да се установи чрез проверка в публични регистри; изискване на допълнителна информация и документи при спазване на разпоредбите на Регламент 2016/679/ЕС. В допълнение възложителят по настоящата процедура следва с тръжната документация кандидатът/участникът да представи Декларация относно липсата или наличието на обстоятелства по член 5k от Регламент 2022/576 от 8 април 2022 година (Регламент 2022/576) за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна (Приложение 22).

Проверката на обстоятелство по чл. 5к от Регламент 2022/576 се осъществява и спрямо подизпълнители, доставчици или образувания (напр. обединения), които предоставят капацитет, ако изпълняват повече от 10% от стойността на поръчката.

**ВАЖНО:** При осъществяването на дейностите в областта на електронното управление и използването на информационните и комуникационните технологии бенефициентът – координатор и партньори следва да предвидят при възлагането на обществени поръчки осигуряването на съответствие на предвидените технически задания и спецификации с изискванията на чл. 38 от Наредбата за спазване на общите изисквания към информационните системи, регистрите и електронните административни услуги.

Ако бенефициентът или някой от партньорите не може да изпълни изцяло или частично дейностите, заложени в договора, плащанията могат да не се извършат (цялостно или частично) в зависимост от невъзможността за изпълнение на задълженията от страна на бенефициента.

В случай, че са възникнали трудности или пречки при изпълнението, бенефициентът трябва незабавно да уведоми Ръководителя на Управляващия орган. За да бъде намерено навременно и подходящо разрешаване на възникналите казуси и с цел да се избегнат рискове за успешното изпълнение на проекта, Бенефициентът подава информация относно настъпилата трудност или пречка през раздел „Кореспонденция“ на ИСУН. В допълнение, чрез раздел „Кореспонденция“ се извършва подаването на документи, подлежащи на проверка от страна на Управляващия орган.

Бенефициентът-координатор и партньорите се задължават да предоставят на Ръководителя на Управляващия орган цялата изисквана информация относно изпълнението в изрично определен срок. Информацията се предоставя в срок до пет работни дни от получаване на искането за допълнителни документи и/ или разяснения, или в друг срок, определен от Управляващия орган.

Бенефициентът представя изискуемата информация по чл. 42 от Регламент (ЕС) 2021/1060 в сроковете и при условията, зададени от страна на Управляващия орган на програма „Научни изследвания, иновации и дигитализация за интелигентна трансформация“ 2021-2027.

*Измененията на Административния договор за предоставяне на БФП и на одобрения проект се извършват при условията на чл. 47 от ЗУСЕФСУ.* Измененията са както по инициатива на Ръководителя на Управляващия орган, така и по инициатива на Конкретния Бенефициент.

При изменение по инициатива на конкретния бенефициент, той трябва да представи писмено Искане за изменение в съответствие с изискванията, зададени от страна на Управляващия орган на ПНИИДИТ. Искането за промяна, със съответната обосновка, се процедира през ИСУН.

Бенефициентът-координатор и партньорите са задължени да съхраняват всички документи, свързани с проекта за период от пет години, считано от 31 декември след предаването на годишните счетоводни отчети, в които са включени окончателните разходи по приключения проект в съответствие с чл. 82 от Регламент на Съвета (ЕС) 2021/1060: *„…всички разходооправдателни документи и други документи с доказателствена стойност, свързани с изпълнението на проекта, се съхраняват за петгодишен срок, считано от 31 декември на годината, в която е извършено последното плащане от Управляващия орган към бенефициента. Петгодишният срок спира да тече, в случай на съдебно производство или по искане на Европейската комисия.“*.

По отношение на документите, свързани с предоставянето на услуги на предприятията и публичните организации и прехвърлянето на помощта по чл.28 от Регламент 651/2014 г. ЕЦИХ води записи на сумите на помощта, която е предоставена на всяко МСП под формата на отстъпки от цената, за да се увери, че определените в член 28, параграфи 3 и 4 тавани са спазени. Тази информация се съхранява за период от 10 години от датата на последно предоставяне на помощта от ЕЦИХ.

Правото на собственост, включително правата на интелектуална собственост върху резултатите от проекта, докладите и други документи, възникват и принадлежат на Бенефициента или партньорите. Независимо от посоченото, Бенефициентът-координатор и партньори предоставят на УО, упълномощените от него лица и Счетоводния орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори правото да ползват свободно и съобразно обхвата на проверката всички документи, свързани с проекта, независимо от формата им, при условие, че с това не се нарушават съществуващи права на интелектуална собственост.

Съгласно правилата на Регламент (ЕС) 2021/1060, УО следва да извършва проверки за удостоверяване на административните, финансовите, техническите и физическите аспекти от изпълнението на проектите. Проверките могат да бъдат както административни (проверка на документи, предоставени във връзка с възстановяване на разходи), така и проверки на място за изпълнение на дейностите, заложени по проекта. Бенефициентът-координатор и партньори са задължени да осигурят директен достъп (както по време на изпълнението на проекта, така и след неговото приключване) на представители на Управляващия орган, и/или други одитиращи институции с цел извършването на проверка на място на резултатите от изпълнението на проекта.

Бенефициентът-координатор и партньори са задължени да докладват и отчитат изпълнението на проекта в съответните отчетни форми и документи, зададени от страна на УО на ПНИИДИТ.

Бенефициентът-координатор и партньори трябва да водят точна и редовна документация и счетоводни отчети, отразяващи изпълнението на проекта, използвайки подходяща система за документооборот и счетоводно отчитане. С всяко искане за междинно плащане, в хода на изпълнение на АДПБФП, бенефициентът-координатор е задължен да изготви и представи на УО междинен отчет, който да съдържа необходимите приложения с пълна информация за всички аспекти на изпълнението за отчетния период. След приключването на дейностите по АДПБФП, бенефициентът-координатор е длъжен да изготви и представи на УО финален отчет, съдържащ информация относно цялостното изпълнение на дейностите и постигнатите резултати. Тези отчети трябва да посочват и постигането на резултатите и целите на проекта чрез предварително зададените индикатори, както и да показват реалното изпълнение на заложените очаквани резултати. Отчетите следва да отразяват и съответствието на дейностите с хоризонталните политики на ЕС, да описват основните проблеми, възникнали по време на изпълнението на проекта, както и как тези проблеми са били решени или причините за това да не бъдат преодолени.

Допълнително, в хода на изпълнение на проекта, Ръководителят на Управляващия орган, може да изиска от бенефициента да предостави доклади и/или допълнителна информация относно напредъка, постигнат по проекта.

**Отчитане на индикатори:**

1. При подаване на технически отчет, конкретният бенефициент задължително отчита чрез ИСУН следните индикатори за които е посочил целева стойност в т. „Индикатори“ от Формуляра за кандидатстване:

- RCO10 Предприятия, които си сътрудничат с научноизследователски организации, и

- RCR09 Подкрепени МСП от мрежата ЕЦИХ.

2. При подаване на технически отчет конкретния бенефициент представя информация на УО за извършените дейности и предоставените услуги за крайни получатели – предприятия и публични организация по образец съгласно Приложение 21:

1. вида, броя и стойността на предоставените от ЕЦИХ услуги на фирми, публични организации и/или научноизследователски организации и др., в т.ч. по сектори, категории, местоположения, тип на подкрепата, предоставена държавна/минимална помощ и др.;
2. осигурен достъп до финансиране за МСП и предприятия със средна пазарна капитализация, в т.ч. сума на допълнително привлечени инвестиции и др.;
3. проведените от ЕЦИХ събития, в т.ч. по сектори, видове услуги и технологии, период на провеждане, и др.;
4. осъществените от ЕЦИХ сътрудничества с други хъбове, както и с други заинтересовани страни, в т.ч. по категория на организацията, вида на сътрудничеството, размер на инвестицията, описание на споделената инфраструктура и др.

### 4. Нередности и конфликт на интереси

Бенефициентът се задължава да предприеме всички необходими мерки за избягване и предотвратяване на конфликт на интереси. Конфликт на интереси е налице, когато безпристрастното и обективно упражняване на функциите по проекта на което и да е лице е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес, съгласно чл. 61 от Регламент (ЕС) 2018/1046, както и по смисъла на Закона за противодействие на корупцията и за отнемане на незаконно придобитото имущество.

Бенефициентът може да подаде **сигнал за нередност** при условията и по реда на разпоредбите на ЗУСЕФСУ и съобразно подписаната от него Декларация за нередности **(Приложение 13)**.

### 5. Мерки за видимост, прозрачност и комуникация по ПНИИДИТ

*Бенефициентът следва да прилага подходящи мерки за публичност и информираност съгласно правилата на членове* 46, *47, 49 и 50 и Приложение IX „Комуникация и видимост —“ на Регламент (ЕС) 2021/1060.*

Конкретният бенефициент-координатор и партньорите са длъжни при изпълнение на дейностите по проекта, с оглед спазване на мерките за видимост, прозрачност и комуникация, да прилагат Наръчник за визуализация на подкрепата от ЕС 2021-2027: Брандбук за бенефициенти – **Приложение 20**.

Конкретният бенефициент-координатор и партньорите са длъжни да упоменат финансовия принос на Европейския фонд за регионално развитие чрез програма „Научни изследвания, иновации и дигитализация за интелигентна трансформация“ 2021-2027 г. в информацията, изготвяна и предоставяна във връзка с изпълнението на проекта, в отчета за изпълнение на проекта, както и във всички други документи, отнасящи се до изпълнението му. Във всички обяви и публикации, свързани с изпълнението на проекта, конкретният бенефициент и партньорите са длъжни да оповестяват, че проектът е получил финансиране от ЕФРР чрез ПНИИДИТ.

Във всеки документ, свързан с изпълнението на проекта, който е насочен към обществеността или към лицата имащи отношение към изпълнението на същата, включително в сертификати за участие и други сертификати, при всякакви контакти със средствата за осведомяване, във всички обяви или публикации, както и на конференции и семинари, трябва да се съдържа следното изявление:

“Този документ е създаден с финансовата подкрепа на програма „Научни изследвания, иновации и дигитализация за интелигентна трансформация“ 2021-2027, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от Конкретния бенефициент на безвъзмездната финансова помощ по приоритет 1 „Устойчиво развитие на българската научно-изследователска и иновационна екосистема“, Приоритетно направление 4 „Синергия с програми „Хоризонт Европа“ и „Цифрова Европа““ на програма „Научни изследвания, иновации и дигитализация за интелигентна трансформация“ 2021-2027 - …… (посочва се наименованието на конкретния бенефициент) и при никакви обстоятелства не може да се приема, че този документ отразява официалното становище на Европейския съюз.”.

**ВАЖНО!:** Неспазването на правилата за видимост, прозрачност и комуникация може да доведе до непризнаване на част или на цялата стойност на извършените по проекта разходи.

Съгласно изискванията на Регламент 2021/1060, чл. 50, параграф 1, буква „д“ за операциите от стратегическо значение конкретните бенефициенти са длъжни да организират според случая комуникационна проява или дейност и привличат своевременно за участие Комисията и отговорния управляващ орган.

Настоящата процедура за предоставяне на безвъзмездна финансова помощ е от стратегическо значение за ПНИИДИТ и се прилагат специални мерки за мониторинг и комуникация. В тази връзка, Кандидатът/партньорът/ите предвижда/т:

- да извършва/т ежегоден мониторинг на резултатите, вследствие получените услуги от ЕЦИХ на предприятия и публични организации.

- да организира/т, според случая поне една комуникационна проява или дейност като привлича своевременно за участие представители на Европейската комисия и Управляващият орган на ПНИИДИТ[[1]](#footnote-2).

Следва да се има предвид, че комуникационна проява или дейност, на която са поканени представители на Европейската комисия и УО на ПНИИДИТ също подлежи на отчитане при подаване на междинни/окончателни отчети. Съгласно разпоредбата на чл. 50, параграф1, буква „в“, „i“, конкретните бенефициенти поставят устойчиви табели или табла, ясно видими за обществеността, на които се откроява емблемата на Съюза в съответствие с техническите характеристики, посочени в приложение 20, веднага щом започне физическото изпълнение на операциите, включващи физически инвестиции, или инсталирането на закупеното оборудване, когато операциите, получаващи подкрепа от ЕФРР и Кохезионния фонд, с общ размер на разходите над 500 000 евро.

### 5. Приложения към Условията за изпълнение по ПНИИДИТ

* Административен договор за безвъзмездна финансова помощ по програма „Научни изследвания, иновации и дигитализация за интелигентна трансформация“ 2021-2027 – **Приложение 11**, приложим при избран режим *I. Приложими режим на „непомощ“, държавни или минимални помощи при предоставяне на услуги от ЕЦИХ за предприятия и публични организации***;**
* Административен договор за безвъзмездна финансова помощ по програма „Научни изследвания, иновации и дигитализация за интелигентна трансформация“ 2021-2027 – **Приложение 11а**, приложим при избран режим *II. Режим на държавна помощ по чл. 27 „помощи за иновационни клъстери“, Регламент (EС) 651/2014 за ЕЦИХ, приложима на етапа на кандидатстване*;
* Общи условия към финансираните по програма „Научни изследвания, иновации и дигитализация за интелигентна трансформация“ 2021-2027 2021-2027 административни договори за предоставяне на безвъзмездна финансова помощ – **Приложение 12;**
* Декларация за нередности – **Приложение 13;**
* Декларация за удостоверяване на спазването на принципите на забрана за кумулативно предоставяне и за двойно финансиране и на забрана за извличане на печалба съгласно чл. 191, ал. 1 и чл. 192, ал. 1 от финансовия регламент 1046/2018– **Приложение 14;**
* Декларацията за държавни/минимални помощи при предоставяне на държавна помощ по чл. 27 от Регламент ЕС 651/2014 г.– **Приложение 15 и приложенията към него** – неприложимо при избран II. Режим на държавна помощ чл. 27 „Помощи за иновационни клъстери“ от Регламент (ЕС) 651/2014 (приложим на етапа на кандидатстване)**;**
* Финансово-идентификационна форма – **Приложение 16;**
* Банкова гаранция – **Приложение 17;**
* Декларация за банкова сметка **– Приложение 18;**
* „Указания за оценка на съответствието на предприятията, които заявяват услуга от ЕЦИХ с правилата за държавни/минимални помощи“ – **Приложение 19 и приложенията към него** – неприложимо при избран II. Режим на държавна помощ чл. 27 „Помощи за иновационни клъстери“ от Регламент (ЕС) 651/2014 (приложим на етапа на кандидатстване)**;**
* Наръчник за визуализация на подкрепата от ЕС 2021-2027. Брандбук за бенефициенти - **Приложение 20;**
* Информация за извършените дейности и предоставените услуги за крайни получатели – предприятия и публични организация **– Приложение 21;**
* Декларация относно липсата или наличието на обстоятелства по член 5k от Регламент 2022/576 от 8 април 2022 година (Регламент 2022/576) за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна **– Приложение 22;**
* Образец на доклад за фактическите констатации и работно задание за проверка на разходите по административния договор за безвъзмездна финансова помощ по процедура BG16RFPR002-1.002 Финансиране на избрани от Европейската комисия Европейски цифрови иновационни хъбове, отличени с „Печат за високи постижения“ – **Приложение 23**.

1. Чл.50, §1, буква „д“, Регламент (ЕС) № 2021/1060 „За операции от стратегическо значение и операции с общ размер на разходите над 10 000 000 EUR според случая комуникационна проява или дейност и привличат своевременно за участие Комисията и отговорният управляващ орган.“ [↑](#footnote-ref-2)